《上知府袁刑部》
宋代·魏野

星辰虽应碧虚中，富贵情疏道气融。
远野云烟陪淡薄，入衙山水学清通。
申湖静泛孤舟月，棠树凉生一扇风。
却有祖先难似处，献诗民住乐郊东。

作者简介：（960—1020）陕州陕县人，字仲先，号草堂居士。不求仕进，自筑草堂，弹琴赋诗其中。真宗大中祥符四年，帝祀汾阴，与表兄李渎同被举荐，上表以病辞，诏州县常加存抚。与王旦、寇准友善，常往来酬唱。为诗精苦，有唐人风格，多警策句。有《东观集》、《草堂集》。